Les Cévennes
Store norske leksikon,Geografi,Verdens geografi,Europa,Frankrikes geografi
Les Cévennes, eller Cevennene, er et fjelldrag i det sørlige Frankrike. De egentlige Cevennene danner geologisk sørøstdelen av Massif central, men fellesnavnet omfatter imidlertid en rekke fjellrygger som strekker seg helt fra Canal-du-Midi mot nordøst til Saint-Étienne i en lengde av omtrent 250 kilometer.
Gjennomsnittshøyden er 1000–1500 meter over havet, og høyeste fjell er Mont Mézenc (1754 meter over havet) og Mont Lozère (1702 meter over havet).I fjelldraget kan man finne mange utslokte vulkaner, huler og grotter og mange mineralkilder, samt rike steinkull- og metallforekomster. Deler av Les Cevennes er avsatt som nasjonalpark og verneområde.Les Cevennes danner en del av vannskillet mellom Atlanterhavet og Middelhavet. Østskråningene er bratte med dype, tørre daler hvor kalde fallvinder opptrer i vinterhalvåret. Lengst nede i dalene dyrkes frukt og vin, høyere oppe en sone med edelkastanjer som går over i bjørkeskog og alpin vegetasjon. Les mer i Store norske leksikon Frankrike Massif central Frankrikes geografi